
ŠILUTĖS RAJONO  SAVIVALDYBĖS TARYBA

10- OJO ŠAUKIMO TARYBOS 3-IOJO POSĖDŽIO
PROTOKOLAS

2023-06-15 Nr. TAR-P-7
Šilutė

Posėdis įvyko 2023 m. birželio 15 d. 14.00 – 14.17 val.
Posėdžio pirmininkas Vytautas Laurinaitis, Savivaldybės meras.
Posėdžio sekretorė Jelena Tumutytė, Viešojo administravimo institucijos specialistė.
Dalyvavo 23 Tarybos nariai.
REGISTRAVOSI 23 Tarybos nariai.
Posėdyje nedalyvavo Steponas Kazlauskas ir Laimutė Uselienė.
Posėdyje dalyvavusių asmenų sąrašas pridedamas (1 priedas).
Posėdžio metu pateikti pareiškimai (pridedama).

DARBOTVARKĖ
	
	1. Dėl Savivaldybės tarybos posėdžio darbotvarkės patvirtinimo
Pranešėjas Vytautas Laurinaitis, Savivaldybės meras


	2. Dėl Šilutės rajono savivaldybės Kintų miestelio teritorijos bendrojo plano patvirtinimo
Pranešėjas Vygantas Kamarauskas, Ekonomikos ir finansų  komiteto pirmininkas


	3. Kiti klausimai
Pranešėjas Vytautas Laurinaitis, Savivaldybės meras




1. SVARSTYTA. Dėl Savivaldybės tarybos posėdžio darbotvarkės patvirtinimo
Užsiregistravo 23 Tarybos nariai.
Vytautas Laurinaitis. Ar yra norinčių nusišalinti nuo šio vieno klausimo? Nusišalinti norinčių nėra.
Pranešėjas Vytautas Laurinaitis, Savivaldybės meras. Posėdžio darbotvarkę sudaro 1 pagrindinis klausimas. Prašome balsuoti už pateiktą darbotvarkę.
BALSAVO:  „už“- 23, prieš-0, susilaikė- 0, nebalsavo – 0.
NUTARTA. Pritarti pateiktai darbotvarkei.
2. SVARSTYTA. Dėl Šilutės rajono savivaldybės Kintų miestelio teritorijos bendrojo plano patvirtinimo
Vygantas Kamarauskas pristatė sprendimo projektą. Patvirtinti parengtą ir Valstybinės teritorijų planavimo ir inspekcijos prie Aplinkos ministerijos patikrintą Šilutės rajono savivaldybės Kintų miestelio teritorijos bendrąjį planą    (toliau – Bendrasis planas).
Diskusijos metu kalbėjo: Z. Merliūnas, V. Laurinaitis, A. Jurkus, Z. Jaunius.
Z. Merliūnas. Tai klausimas susijęs su Kintais, buvo problemos su Uosto g., ilgai truko remontai, kokia situacija su Uosto g?
V. Laurinaitis. Remontai tęsiami, ekspertizės išvada gauta teigiama. Rangovas pažadėjo liepos viduryje pradėti darbus.
Z. Merliūnas. Kokios apimties šie darbai? Kada planuojama baigti?
A. Jurkus. Po Tarybos posėdžio patikslinsime datą.
Z. Jaunius. Bendrajame plane tarp visų kitų tikslų yra numatyta ir vieta žemės išteklių naudojimui. Kokia yra situacija kas liečia naftos išgavimą?
V. Laurinaitis. Dabar jokių veiksmų nedaro suinteresuoti asmenys. Viskas priklauso nuo Kintų bendruomenės.
BALSAVO: „už“ – 23, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-37 pridedamas.
3. SVARSTYTA. Kiti klausimai.
1. V. Laurinaitis. Perkaitė pareiškimą dėl Tarybos daugumos paskelbimo. (Pridedamas priedas).
2. Ž. Kurlianskas. Dėl Senųjų kaimo tradicijų kultūros centro vadovės L. Balčiauskienės išėjimo iš darbo?
[bookmark: _GoBack]V. Laurinaitis. Tai personalijos klausimas, jeigu galima, pakomentuosiu asmeniškai.
3. S. Tamašauskienė. Dėl pašto perkėlimo? Siūlau pakviesti gyventojus ir Tarybos narius su Klaipėdos regiono pašto vadove.
4. S. Tamašauskienė. Dėl žiedo Jankaus gatvėje? Ar nesulauksime raštiško sprendimo ir Kultūros paveldo komisijos?
A. Jurkus. Jei projektas bus iš naujo derinamas, ir paveldas bus nustatytas vienas iš derinančių šalių, tai tada bus raštiškas paveldo sutikimas. Paveldo yra tokia pozicija, jie pritaria ar nepritaria kažkokiam dalykui, jie nori pamatyti vizualizaciją. Todėl Savivaldybė užsakė vizualizacijų parengimą. Atvykus paveldui vizualizacijos buvo pristatytos. Paveldo pozicija žiedo atsiradimui buvo teigiama. Jei Savivaldybė įgyvendins šį projektą, akmenys esantys po centrine danga, tikrai turėtų būti iškeliami į viršų ir atkuriama autentika. 
S. Tamašauskienė. Ar šie projekto darbai niekaip nesusiję su tavo žmonos verslu?
A. Jurkus. Taip, vizualizacijos darbus atliko mano žmonos vadovaujama įmonė, bet aš niekaip nedalyvavau pirkimo procedūrose.
S. Tamašauskienė. Tokiu atveju A. Jurkus negalėtų komentuoti.
V. Laurinaitis. Tai nėra projektavimas, tai yra vizualizacija. Ir ji buvo užsakyta anksčiau. Užsakiau aš, nes jos reikėjo Kultūros paveldui.
S. Tamašauskienė. Siūlau Antikorupcijos komisijai išnagrinėti šį klausimą. Laikykimės taisyklių.
Z. Merliūnas. Kaip Kontrolės komiteto pirmininkas norėčiau paprašyti informacijos kiek įmonių buvo apklausta? Į kiek įmonių buvo kreiptasi dėl šių vizualizacijų sudarymo? Ir kiek įmonių pateikė savo pasiūlymus? Norėčiau gauti raštu šią informaciją.

*****
Posėdis baigtas 14.17 val.
Posėdžio pirmininkas dėkoja Tarybos nariams už darbą ir skelbia Tarybos posėdį Nr. 3 baigtą.
Posėdžio pirmininkas 					Vytautas Laurinaitis


Tarybos posėdžių sekretorė				Loreta Pakalniškienė


Viešojo administravimo institucijos specialistė		                     Jelena Tumutytė



Šilutės rajono savivaldybės X šaukimo tarybos 3– iojo posėdžio,
įvykusio 2023 m.  birželio 15 d. 14.00 val.,
dalyvavusių asmenų sąrašas:
 
	Eil. Nr.
	Vardas, Pavardė
	Pareigos

	1. 
	Vytautas Laurinaitis
	-Savivaldybės meras

	2. 
	Loreta Pakalniškienė
	- Mero ir Tarybos veiklos administravimo skyriaus vyr. specialistė, laikinai einanti vedėjo pareigas

	3. 
	Andrius Jurkus 
	-Administracijos direktorius

	4. 
	Vaidutė Armonienė
	-Mero patarėja

	5. 
	Ramunė Vytartienė
	-Architektūros ir urbanistikos skyriaus Teritorijų ir planavimo skyriaus specialistė

